Gary Chapman

Gary Demonte Chapman (født 10. januar 1938 i China Grove i Nord-Carolina) er en amerikansk forfatter, ekteskapsrådgiver og radiovert. Han er mest kjent for bokserien Kjærlighetens fem språk (engelsk originaltittel: The Five Love Languages: How to Express Heartfelt Commitment to Your Mate).

Han er pastor i baptistkirken i Calvary i Winston-Salem, Nord-Carolina.

Livsløp 
Gary Demonte Chapman ble født 10. januar 1938 i China Grove i Nord-Carolina. 

Han har en bachelor- og mastergrad i antropologi fra henholdsvis Wheaton College og Wake Forest University. Han fikk sin doktorgrad fra Southwestern Baptist Theological Seminary og vært postdoktor ved University of North Carolina og Duke University.

Chapman har over 40 års erfaring som ekteskaps- og familierådgiver. Han er pastor i baptistkirken i Calvary i Winston-Salem, Nord-Carolina. I tillegg har han skrevet over førti bøker og er radiovert for et program som sendes på mer enn 400 stasjoner.

Han er mest kjent for boken Kjærlighetens fem språk som har toppet diverse bestselgerlister i årevis. Den er utgitt på mer enn 50 språk og solgt i mer enn 14 millioner eksemplarer.

Gary Chapman er gift med Karolyn J. Chapman og har to barn, Shelley og Derek.

Bibliografi 
 1992: Kjærlighetens fem språk - hvordan uttrykke hjertevarme overfor den  du er glad i av Gary Chapman, oversatt av Oddvar Nilsen. (Engelsk originaltittel: The Five Love Languages: How to Express Heartfelt Commitment to Your Mate). 
 1997: Glade og trygge barn - kjærlighetens fem språk mellom barn, unge og voksne av Gary Chapman og Ross Campbell, oversatt av Oddvar Nilsen. (Engelsk originaltittel: The Five Love Languages of our Children)
 2006: Tilgivelsens fem språk av Gary Chapman og Jennifer Thomas, oversatt av Eli Haugen. (Engelsk originaltittel: The Five Languages of Apology)
 2006: Ekteskapets fire årstider - Hvordan forstå og snakke om de skiftende tidene i ekteskapet av Gary Chapmann, oversatt av Ellen Ofte Jakobsen. (Engelsk originaltittel: The Four Seasons Of Marriage)
2007: Kjærlighetens årstider (serie med fire bøker) av Catherine Palmer og Gary Chapman, oversatt av Irene Skår. (Engelsk originaltittel: Four Seasons)
 2009: Kjærlighetsspråkene - 5 minutter hver dag (andaktsbok for hele året) av Gary Chapman, oversatt av Ellen Ofte Jakobsen (Engelsk originaltittel: The One Year Love Language Minute Devotional)
 2010: Hvorfor sa ingen det? - Ting jeg gjerne skulle ha visst før jeg giftet meg av Gary D. Chapman, oversatt av Christin Reinholdtsen. (Engelsk originaltittel: Things I Wish I'd Known Before We Got Married)
 2011: Verdsatt på jobb - verdsettelsens 5 språk av Gary Chapman og Paul White, oversatt av Anita Fevang. (Engelsk originaltittel: The 5 Languages of Appreciation in the Workplace)
 2016: Ting jeg skulle ønske jeg visste før vi ble foreldre av Gary Chapman og Shannon Warden,  oversatt av Asbjørn Dahl. (Engelsk originaltittel: Things I Wish I’d Known Before We Became Parents)

Referanser 

Forfattere fra USA